[{"text_idx": "#000000", "text": "'Dolig yn Nepal i ddyn o Lansannan"}, {"text_idx": "#000001", "text": "Disgrifiad o\u2019r llun, Fe holltodd y lonydd ar gyrion Kathmandu, prifddinas Nepal, yn y daeargryn mawr fis Ebrill"}, {"text_idx": "#000003", "text": "Mi fydd Gwynfor Griffiths, 59 oed, yn teithio i Nepal i wneud mis o waith gwirfoddol."}, {"text_idx": "#000004", "text": "Fe gafodd y wlad fynyddig ei tharo gan ddaeargryn enfawr ym mis Ebrill."}, {"text_idx": "#000005", "text": "Ac ar ddydd 'Dolig, mi fydd Mr Griffiths yn gadael ei deulu a'r twrci er mwyn helpu a\u0302'r gwaith o ailadeiladu ysgolion yn Nepal."}, {"text_idx": "#000006", "text": "Cafodd dros 3,000 o bobl eu lladd a miloedd eu hanafu yn y daeargryn ar 25 Ebrill, a darodd 7.8 ar y raddfa Richter."}, {"text_idx": "#000009", "text": "\"Dwi'n gobeithio gadael hoel,\" meddai. \"Dwi ddim yn mynd yno i sefyllian - dwi'n mynd yno i weithio.\""}, {"text_idx": "#000015", "text": "Mi fydd Mr Griffiths yn hedfan i brifddinas Nepal, Kathmandu, cyn mynd ymlaen i ddinas Pokhara, lle bydd yn aros gyda theulu."}, {"text_idx": "#000021", "text": "Ac er ei fod yn dweud y bydd yn methu ei wyresau - Branwen, sy'n bedair oed, a Mirain, sy'n bedwar mis oed - mae'n gobeithio y caiff gyfle i weithio efo plant draw yn Nepal."}, {"text_idx": "#000024", "text": "Disgrifiad o\u2019r llun, Mae arbenigwyr yn amcangyfrif fod y gost o ailadeiladu Nepal wedi'r daeargryn cymaint a\u0302 $5bn"}, {"text_idx": "#000026", "text": "Mae'n gobeithio y caiff ei fis yn Nepal effaith hir-dymor ar y cymunedau lle bydd o'n gwirfoddoli."}, {"text_idx": "#000038", "text": "Max Boyce yn 80: 'Un o'r bois'"}, {"text_idx": "#000041", "text": "3 llun: Lluniau pwysicaf Rakie Ayola"}, {"text_idx": "#000042", "text": "Cysylltwch a\u0302 niTabledi a ffonau symudolHefyd yn Gymraeg"}]